# Forslag til programpunkter på trænermøde

Trænerløftet er en oplagt anledning til at reflektere over egne og andres trænerværdier, og det er derfor et velegnet dagsordenspunkt på et trænermøde, fx ved sæsonstart.

I kan afvikle mødet på to måder:

* 1. Læg ud med diskussion og debat og afslut med, at alle deltagere tager trænerløftet.
	2. Lad alle trænere tage trænerløftet inden mødet eller i starten af mødet, og følg op gennem dilemma-diskussioner og debat. Hvis I vælger denne løsning, kan I bruge den præsentation i powerpoint, som også ligger på materialesiden.

**Forslag til dagsorden (hvis trænerne ikke har taget trænerløftet)**

* **Velkomst og formål med mødet**(som fx kunne være at diskutere trænerfilosofier og -værdier ved at bruge Trænerløftet som et værktøj til personlig og faglig udvikling)
* **Præsentation af Trænerløftets struktur og indhold**(oprettelse af TrænerID, gennemførsel af e-læring efterfulgt af aflæggelse af Trænerløftet – der sker inde i E-læringen’)
* **Gennemfør e-læringsmodul: Deltagerne gennemfører trænerløftets e-læringsmodul og tager trænerløftet**(gennemføres individuelt, 25-30 min. minutters varighed, notér personlige refleksioner og tanker undervejs)
* **Dialog og debat: Hvilke værdier kendetegner vores trænerfilosofi?**Opdel evt. i små grupper for diskussion af personlig trænerfilosofi – hver træner vælger og deler tre værdier, der skal kendetegne dem som træner. Plenumdebat om, hvordan værdierne kan integreres i den daglige træning.
* **Afrunding og opfølgning**
Hvornår tager vi emnet op igen?